મારે થોડીક શરમ સાથે કબૂલવું જોઈએ કે આપણે દુનિયાદારીમાં સપડાયેલાં સ્ત્રીપુરુષો જે કંઈ સારાં કામો કરીએ છીએ તે હંમેશાં આપણા પોતાના વિચારને અનુસરીને કરતાં હોતાં નથી. ઘણી વાર તો આપણે કોઈની અસર હેઠળ કે વફાદારીને કારણે કે કોઈનું અનુસરણ કરવાની જરૂરતને કારણે તેમ કરતાં હોઈએ છીએ. આવું જો મારા જેવાની બાબતમાં બને- માનસિક અને બૌદ્ધિક પ્રક્રિયામાં હું મારી જાતનો એકડો કાઢી નાખતો નથી. મને કોઈ ઠમઠોરે, અરે મહાત્મા ગાંધી જેવા પણ ઠમઠોરે તે શક્ય નથી- છતાં મેં એમનું કહેવું સાંભળ્યું એનો અર્થ એ થયો કે એમના પ્રભાવને કારણે મારામાં આત્મશિસ્તનો ઉદય થયો. આ શું સૂચવે છે ? મનની પારની એ કોઈ વસ્તુ છે.